*Kivonat a Jászberény Városi Önkormányzat Képviselő-testületének 2019. július 3-án megtartott* ***rendes****,* ***nyílt* *ülésének*** *jegyzőkönyvéből*

***A Jászberény Városi Önkormányzat Képviselő-testületének***

***210/2019. (VII. 3.) határozata***

***orvostanhallgatók ösztöndíjáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában, valamint az egészségügyi alapellátásról szóló 2015. évi CXXIII. törvény 5. § (1) bekezdés a) foglalt feladatkörében eljárva kinyilvánítja azon szándékát, hogy a jászberényi lakosok háziorvosi és házi gyermekorvosi alapellátásának folyamatos biztosítása érdekében az egészségügyi felsőfokú szakirányú szakképzési rendszer keretében nappali tagozaton általános orvos szakon tanulmányokat folytató hallgatók számára ösztöndíjat (a továbbiakban: Ösztöndíj) alapít.

2. A Képviselő-testület kinyilvánítja, hogy az Ösztöndíj támogatásban azok a hallgatók részesülhetnek, akik egészségügyi felsőfokú szakirányú szakképzési rendszer keretében felvételt nyertek általános orvos szakra, hallgatói jogviszonyukat igazolják és vállalják ösztöndíj szerződés megkötését. Az Ösztöndíj évente 2 hallgató számára állapítható meg. Mértéke az első négy tanulmányi félévben a mindenkori garantált bérminimum 30%-a, az ötödik félévtől a mindenkori garantált bérminimum 60%-a. A benyújtott pályázatokról a Humán Erőforrás Bizottság javaslata alapján a Képviselő-testület dönt. Az Ösztöndíj támogatásra vonatkozó részletes rendelkezéseket önkormányzati rendelet határozza meg.

3. A Képviselő-testület felkéri Jászberény Város Polgármesterét, hogy a jelenlegi folyamatokkal párhuzamosan előzetes végezzen igényfelmérést a jászberényi középiskolák igazgatóinak bevonásával a leendő hallgatók elképzeléseinek megismerése, az önköltséges képzés támogatási feltételeinek kidolgozása érdekében, és vizsgálja meg az önköltséges képzésben részt vevő hallgatók támogatásának lehetőségét.

***Felelős:*** Dr. Szabó Tamás polgármester

a PH Kabinetiroda

***Határidő:*** folyamatos

4. A Képviselő-testület felkéri Jászberény Város Polgármesterét, hogy az orvostanhallgatók igényeinek megismerése érdekében folyamatosan működjön együtt a Debreceni Egyetem Általános Orvostudományi Kar, a Szegedi Tudományegyetem Általános Orvostudományi Kar, a Pécsi Tudományegyetem Általános Orvostudományi Kar és a Semmelweis Egyetem Általános Orvostudományi Kar Hallgatói Önkormányzataival.

***Felelős:*** Dr. Szabó Tamás polgármester

a PH Kabinetiroda

***Határidő:*** folyamatos

5. A Képviselő-testület felkéri Jászberény Város Polgármesterét, hogy folyamatosan működjön együtt az egészségügyi ösztöndíjprogrammal rendelkező települési önkormányzatokkal a gyakorlati tapasztalatok megismerése érdekében.

***Felelős:*** Dr. Szabó Tamás polgármester

a PH Kabinetiroda

***Határidő:*** folyamatos

6. A Képviselő-testület felkéri a PH Humán és Önkormányzati Igazgatási Iroda vezetőjét, hogy a szakorvosok képzésének támogatása érdekében készítsen elő együttműködési megállapodást a Jászberényi Szent Erzsébet Kórházzal.

***Felelős:*** Dr. Szabó Tamás polgármester (az együttműködési megállapodás aláírása vonatkozásában)

Dr. Pap Magdolna, a PH Humán és Önkormányzat Igazgatási Iroda vezetője

***Határidő:*** 2019. augusztus 31.

7. A Képviselő-testület felkéri a PH Humán és Önkormányzati Igazgatási Iroda vezetőjét, hogy vizsgálja meg az egészségügyi ösztöndíjprogramba bevonható hallgatók lakhatási támogatásának lehetőségét, dolgozza ki annak feltételrendszerét figyelemmel az ösztöndíjprogramot működtető települési önkormányzatok gyakorlati tapasztalataira és a Jászberényi Szent Erzsébet Kórház vezetőségének véleményére.

***Felelős:*** Dr. Pap Magdolna, a PH Humán és Önkormányzati Igazgatási Iroda vezetője

***Határidő:*** folyamatos

***Erről:***

1. Jászberényi Szent Erzsébet Kórház – helyben,

2. Jász-Nagykun-Szolnok Megyei Kormányhivatal – Szolnok,

4. Humán Erőforrás Bizottság tagjai,

5. Humán és Önkormányzati Igazgatási Iroda,

6. Képviselő-testület valamennyi tagja,

7. Irattár ***értesül.***

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. július 4.*

*(Dr. Bessenyei Lilla)*

*irodavezető*